Opettele syömään intuitiivisesti ja voi paremmin! | Gummerus Kustannus
Opettele syömään intuitiivisesti ja voi paremmin!
Syö hyvällä omallatunnolla. Syö nautiskellen. Syö sitä, mitä haluat syödä. Ravitsemusasiantuntija Patrik Borgin uutuuskirja Tunne nälkä! opettaa kuuntelemaan kehon nälkä- ja kylläisyysviestejä, syömään intuitiivisesti ja voimaan paremmin. Borg kertoo myös, mikä suomalaisessa dieettimentaliteetissa on haitallista ja miksi sallivampi suhtautuminen syömiseen auttaa myös painonhallinnassa.
”Intuitiivinen syöminen on osa tervettä syömiskäyttäytymistä. Se ei ole uusi ruokavalio vaan paluu normaaliin ruokasuhteeseen ja tutkitusti hyvä tapa syödä. Tutkimusnäyttö on systemaattisesti osoittanut, että kehon kuuntelu edistää lukuisia syömistavoitteita”, Patrik Borg toteaa.
Tunne nälkä! -kirja esittelee intuitiiviseen syömiseen nelivaiheisen muutosprosessin, jossa kohennetaan elintapoja, rauhoitetaan kehon ja mielen nälkä sekä vahvistetaan syömisminää. Kirjan esimerkkikertomukset ja harjoitukset pohjautuvat Borgin asiantuntemukseen ja käytännön työhön sekä tieteelliseen tutkimukseen.
Tunne nälkä! – Syö intuitiivisesti. Saavuta tuloksia.
Patrik Borg on suomalainen ravitsemus- ja elintapa-asiantuntija, joka aloitti uransa tutkijana vuonna 1997 aiheenaan painonhallinta ja pysyvät elintap...